stanford-oval/wikipedia huggingface dataset:
צליפה בימ"מ
היסטוריה

צלפי הימ"מ נטלו חלק מרכזי בפעולת ההשתלטות והחילוץ באוטובוס האמהות ב-1988 כאשר חיסלו שניים מתוך שלושת המחבלים בירי מדויק. צלפי הימ"מ פעלו במספר מקרים בשנות ה-90 של המאה ה-20 והרגו בירי מדויק חמושים מסוכנים. בשנים 1996–1999 רכש הימ"מ דרך מתווך רובי PGM תוצרת צרפת במספר קליברים עבור מערך הצליפה. צלפי הימ"מ ביצעו ירי חי לעבר מתפרעים ומפרי סדר במהומות אוקטובר 2000, ירי שגרם להרוגים והיה שנוי בחלוקת. בתקופת האינתיפאדה השנייה צלפי הימ"מ היוו מרכיב חשוב מאוד בפעילות הלוחמה בטרור ורשמו לזכותם חיסולים רבים, בעיקר של מחבלים שהתבצרו בבתים וירו על לוחמי החוד. ב-2005 הרג צלף ימ"מ את סעיד ציאם, בכיר בחמאס, בירי מרחוק שלטענת הפלסטינים בוצע ממגדל שמירה בנווה דקלים. גם אחרי דעיכת האינתיפאדה פעלו צלפי הימ"מ נגד מחבלים פלסטינים וניטרלו מחבלים שתקפו את לוחמי צוות החוד בעת ניסיונות מעצר. בשנים 2013 ו-2015 ביצע הימ"מ רכש של 27 רובי בארט MRAD אמריקאיים למערך הצליפה, במקום רובי PGM ישנים שנתבלו מרוב שימוש ולא היה ניתן לרכוש להם חלקי חילוף ותחמושת צליפה תואמת עקב אמברגו אירופאי. ב-20 באוקטובר 2015 סיכלו צלפי הימ"מ בירי רחוק ממארב חוליית צלפי טרור של חמאס, שהייתה חמושה ברובה צלפים כבד מדגם שטייר HS .50.
אחד מצלפי הימ"מ המפורסמים ביותר הוא רב-נגד פסקל אברהמי, בעל עיטור האומץ ושני עיטור המופת, שנהרג במתקפת הטרור בדרום ישראל (2011).
ראו גם

ימ"מ - היחידה המיוחדת ללוחמה בטרור
צליפה בישראל
צליפה בצה"ל
צליפה
משטרת ישראל ומשמר הגבול
הערות שוליים

↑  יכולות הימ"מ באתר הימ"מ הרשמי של משטרת ישראל. אוחזר: 5 במרץ 2020.
↑  שי לוי, ‏מחטיאים את המטרה: למה הצלפים בצה"ל מפוספסים?, באתר ‏מאקו‏, 26 באפריל 2016.
1 2  לילך שובל, סוכל פיגוע: צה"ל חיסל חולית צלפים פלשתינים, באתר ישראל היום, 20 באוקטובר 2015,
יואב זיתון, סוכלה חוליית צלפים בחסות ההפגנות בעזה, באתר ynet, 20 באוקטובר 2015.
↑  היסטוריה של הימ"מ, באתר משטרת ישראל. אוחזר: 26 ביוני 2018.
↑  אביחי בקר, פצצת טסטוסטרון, הארץ, ‏ 13.08.1999, כפי שהועלה באתר פרש.
↑  אגדת פסקל, אתר "ישראל דיפנס", ‏ 20.08.2011.
↑  פליקס פריש, שני הרוגים בפיגוע באלי סיני, באתר ynet, 3 באוקטובר 2001
↑  רחלי דור-רפפורט, עד קצה הגבול: פסקל אברהמי - לוחם היחידה ללוחמה בטרור. הוצאת אופיר ביכורים, ישראל ה'תשע"ה-2015. פרק 10.
↑  נועם אמיר, ‏רשמית: נשאת מלחם נורה ונהרג במהלך חילופי אש, הצטרפו לדיווח החי, באתר מעריב אונליין, 8 בינואר 2016,
אבי אשכנזי, אלי אשכנזי ואמיר בוחבוט‏, בתום מצוד של שבוע: חוסל בערערה המחבל שביצע את הפיגוע בתל אביב, באתר וואלה, 8 בינואר 2016,
ירון דורון, המחבל מתל אביב אותר בערערה וחוסל על ידי הימ"מ, באתר nrg‏, 8 בינואר 2016
↑  אלישע בן קימון, עינב חלבי, מבצע לילי בלב שכם: הושמדה מעבדת המטענים של גוב האריות, 5 חמושים נהרגו, באתר ynet, 25 באוקטובר 2022,
אלישע בן קימון, הכוח נכנס לקסבה ופוצץ בטילים את דירת המסתור: כך חוסל מנהיג "גוב האריות", באתר ynet, 25 באוקטובר 2022.
↑  ניר דבורי, ‏פגישת גנץ-ראש השב"כ, החיסול עם האופנוע - והמודיעין על דירת הבכירים: מאחורי המבצע הלילי בשכם, באתר ‏מאקו‏, 25 באוקטובר 2022,
אריה יואלי, ‏החיסול בשכם: כוח הימ"מ ירה טילים לבית המחבלים, באתר "סרוגים", 25 באוקטובר 2022.
↑  
שגיאות פרמטריות בתבנית:אתר צה"ל 
סוג לא תואם [ 3 ]  כוח משותף פוצץ מעבדת מטענים של "גוב האריות" - ראש התשתית חוסל, באתר צה"ל, 25 באוקטובר 2022.
↑  אוהד חמו, ‏המבצע לחיסול "גוב האריות": 60 חמושים הצטרפו להסכם החנינה מול הרשות, באתר ‏מאקו‏, 13 בנובמבר 2022.
↑  משה שטיינמץ, למרות החשש בשב"כ והדיון הלילי: צוות טקילה הוקפץ לעוטף - רק בבוקר, באתר כאן – תאגיד השידור הישראלי, 14 באוקטובר 2023.
1 2 3  איתי בלומנטל, נחשף פירוט הנשק של הימ"מ, באתר ynet, 1 במרץ 2015
↑  תמונות כאן וכאן בפורום צבא וביטחון בפרש והאינסטגרם של הימ"מ, מרץ 2020.
↑  דיוק (יכולת הקביצה) של רובה נמדד בדקות קשת (MOA). מספר זה מייצג את הסטייה הזוויתית המרבית מנקודת הפגיעה וככל שהוא נמוך יותר כך הרובה מדויק יותר. לדוגמה: רובה צלפים בעל דיוק של 1 MOA מקבץ (יורה מספר קליעים אל עבר אותה מטרה) בפיזור של 3 ס"מ בירי למרחק 100 מטר (1.047 אינץ' בירי למרחק 100 יארד).
↑  מידת הדיוק תלויה גם באיכות התחמושת. הדיוק המרבי מושג עם תחמושת צליפה ברמת Match.
↑  שי לוי, ‏סיכלו מתקפת נוח'בה בחסות החשיכה: הצצה לפעילות הצלפים של צה"ל בעזה, באתר ‏מאקו‏, 1 במרץ 2024.
צלפי הימ"מ עם בארט MRAD מושתק וחליפת הסוואה.
צלף ימ"מ עם בארט MRAD וחליפת הסוואה בתרגיל עומק עם צה"ל.
רובה צלפים בריחי בארט MRAD. טווח: 800–1500 מטר, דיוק: 0.5–0.35 דקת קשת.
רובה צלפים חצי-אוטומטי SR-25 Mk 11. טווח: 500–800 מטר, דיוק: 0.75–0.5 דקת קשת.
בלקווד (ברידג')

בלקווד (באנגלית: Blackwood) היא קונבנציה נפוצה בברידג' הבוחנת את האפשרות להכרזת חוזה של סלאם באמצעות בירור האלופים ובמקרים מסוימים גם המלכים שיש לזוג. בווריאציה מסוימת שלה מבררים גם האם הם מחזיקים גם את המלכה בסדרת השליט.
הקונבנציה פותחה על ידי השחקן האמריקאי איזלי בלקווד האב (1903–1992). בזמן פיתוחה של הקונבנציה על ידי בלקווד הוא ציין, שהמטרה העיקרית של הקונבנציה אינה הכרזת סלאם, אלא דווקא הימנעות מהכרזת סלאם במצבים בהם הכרזה כזו אינה נכונה.
הקונבנציה מבוססת על הכרזה מלאכותית של 4NT, שהיא שאלה על מספר האלופים שבידי השותף. על פי תשובת השותף יודע השחקן שהשתמש בקונבנציה האם מספר האלופים שבידי השותפים מעניק סיכוי טוב לביצוע סלאם ובהתאם לכך מכריז סלאם או מסתפק בהכרזת משחק מלא. השימוש בקונבנציה הוא רק לאחר שבמהלך ההכרזה הוסכם על סדרה שתהיה סדרת השליט.
בלקווד סטנדרטי

לאחר שנמצאה התאמה בסדרה והכוונה היא לשחק חוזה בשליט באותה סדרה, הכרזת 4NT שואלת על מספר קלפי האלוף שמחזיק השותף. השחקן השואל את שותפו על מספר קלפי האלוף שברשותו הוא זה שמקבל את ההחלטה באיזה חוזה לשחק. בדרך כלל החוזה שנבחר הוא אחד מהחוזים הבאים בסדרה שנבחרה כשליט: חוזה בגובה 5 כאשר שני אלופים בידי היריבים, סלאם קטן בגובה 6 כאשר חסר לשואל ושותפו אלוף אחד וסלאם גדול בגובה 7 בחלק מהמקרים בהם כל קלפי האלוף ביד השואל וביד שותפו.
התשובות של השותף שאלה הן:
♣5 - 0 או 4 אלופים. כמעט תמיד השואל יודע על פי מהלך ההכרזה ומספר האלופים שבידו האם לשותפו יש ארבעה אלופים או אף לא אחד.
♦5 - אלוף אחד
♥5 - 2 אלופים
♠5 - 3 אלופים
חשוב לציין שכאשר לא נבחרה סדרת שליט הכרזת 4NT אינה שאלה על אלופים. במקרה כזה ההכרזה היא בדרך כלל הכרזה שמטרתה לברר את מספר הנקודות של השותף על מנת להחליט על גובה החוזה ללא שליט.
לאחר תשובת השותף על הכרזת 4NT השואלת על מספר קלפי האלופים ניתן להמשיך ולשאול באופן דומה על מלכים באמצעות הכרזת 5NT. במקרים רבים נשאלת שאלה זו כאשר בוחנים אפשרות לשחק בחוזה של סלאם גדול.
התשובות להכרזת 5NT
♣6 - אין מלכים
♦6 - מלך אחד
♥6 - 2 מלכים
♠6 - 3 מלכים
בלקווד סטנדרטי > דוגמה

| משיב | פותח |
| --- | --- |
AQT854♠: K2♠
Q95♥: AKJT87♥
KQ♦: J4♦
A2♣: KQ5♣
מהלך ההכרזה:
| דרום South | מזרח East | צפון North | מערב West |
| --- | --- | --- | --- |
| Pass | (2) ♠1 | Pass | (1) ♥1 |
| Pass | (4NT(4 | Pass | (3) ♥3 |
| Pass | ♥6 | Pass | (5) ♦5 |
 לפחות 6 נקודות וארבעה קלפים ב-♠.  יד חזקה של 17 נקודות או יותר. לפחות שישה קלפים בסדרת ה-♠ בה יש לפחות שני מכובדים (A, K, Q, JT).  ארבעה קלפים לפחות באחת מסדרות המייג'ור . אין חמישה קלפים בסדרת מייג'ור.  בלקווד. שאלה על מספר קלפי האלוף ביד השותף.  אלוף אחד.
Roman Key Card Blackwood

Roman Key Card Blackwood ‏(RKCB) היא גרסה של בלקווד שפותחה על ידי שחקנים שהתגוררו ברומא ולכן היא נקראת רומאית. בגרסה זו של הקונבנציה ההכרזה הלא-טבעית 4NT מבררת כמה קלפים מתוך חמישה קלפי מפתח מחזיק השותף.
ארבעה קלפי מפתח הם האלופים, כמו בבלקווד הסטנדרטי. קלף המפתח החמישי הוא המלך בסדרת השליט שנבחרה.
נכון לשנת 2011, מרבית השחקנים המומחים מעדיפים להשתמש ב-RKCB במקום בבלקווד הסטנדרטי, משום שהיא מאפשרת קבלת מידע מדויק יותר על הקלפים המשמעותיים שביד השותף.
התשובות על הכרזת ה-4NT ב-RKCB הן:
5♣ - יש לו 0 או 3 אלופים
♦5 - יש לו 1 או 4 אלופים
♥5 - יש לו 2 או 5 אלופים
5♠ - יש לו 2 או 5 אלופים ומלכה בסדרה שנבחרה כסדרת השליט.
Roman Key Card Blackwood > שאלות לבירור מספר או זהות קלפי מלכים

לאחר תשובת השותף לשאלה על קלפי מפתח ניתן להמשיך ולשאול גם על מלכים באמצעות הכרזת 5NT בדומה להכרזה בבלקווד סטנדרטי.
בדרך כלל נשאלת השאלה על המלכים כאשר על פי התשובה לשאלה על קלפי המפתח, ייתכן כי ניתן לשחק בחוזה בגובה 7 (סלאם גדול) ובירור מספר המלכים עשוי לסייע בקבלת ההחלטה.
התשובות לשאלה 5NT מראות את מספר קלפי המלך ביד השותף בדומה לתשובות בהכרזת בלקווד סטנדרטי, למעט הבדל משמעותי אחד: אין התייחסות למלך בסדרת השליט, המהווה את אחד מקלפי המפתח.
Roman Key Card Blackwood > שאלה על המלכה בסדרת השליט

אפשרות נוספת לקבלת מידע לצורך בחינת האפשרות של הכרזת סלאם גדול היא בירור השאלה: האם ה-Q בסדרה שנבחרה כשליט נמצאת ביד השותף?
אם התשובה לשאלה 4NT הייתה ♥5 או 5♠ התשובה כבר ידועה לכן חלק זה של הקונבנציה מתייחס רק לתשובות 5♣ ו-♦5 לשאלה על קלפי המפתח.
לאחר הכרזת 5♣ הכרזת ♦5 היא הכרזה מלאכותית השואלת את השותף האם ה-Q בסדרת השליט ברשותו. במקרה שהתשובה שלילית השותף מכריז את ההכרזה הנמוכה ביותר האפשרית למעט הכרזה בסדרת השליט. כך למשל אם נבחרה סדרת ה-5♠ כשליט, תשובה של ♥5 על הכרזת ♦5 פירושה שה-5♠Q אינה ביד השותף. הכרזה הנמוכה ביותר האפשרית, עם דילוג על ההכרזה השוללת את החזקת ה-Q בשליט, פירושה שה-Q שליט בידי המכריז.
באופן דומה הכרזת ♥5 לאחר תשובה של ♦5 לשאלה על קלפי המפתח. במקרה שהתשובה שלילית השותף מכריז את ההכרזה הנמוכה ביותר האפשרית למעט הכרזה בסדרת השליט.
כאשר המשיב לשאלה מחזיק במלכה שליט הוא יכריז בגובה 6 את הסדרה הנמוכה ביותר בה יש לו K.
Roman Key Card Blackwood > דוגמה

| משיב | פותח |
| --- | --- |
Q94♠: AKJT32♠
65♥: AKQJ♥
AKT962♦: 43♦
A2♣: K♣
מהלך ההכרזה:
| דרום South | מזרח East | צפון North | מערב West |
| --- | --- | --- | --- |
| Pass | (2) ♦2 | Pass | (1) ♠1 |
| Pass | (4) ♠3 | Pass | (3) ♥3 |
| Pass | )6(♠5 | Pass | (5)(4NT |
| Pass | Pass | Pass | ♠6 |
 לפחות 12 נקודות וחמישה קלפים ב-♠.  11 נקודות או יותר. לפחות שישה קלפים בסדרת ה-♦ בה יש לפחות שני מכובדים (A, K, Q, JT).  לפחות 17 נקודות וארבעה קלפים ב-♠.  לפחות 3 קלפים ב-♠.  RKCB. שאלה על מספר קלפי מפתח ביד השותף.  שני קלפי מפתח ו-Q♠.
גרבר

גרבר היא קונבנציה בברידג' הקרויה על שמו של שחקן הברידג' האמריקאי ג'ון גרבר (1906–1981). היא באה לענות על המצבים בהם לא נמצאה התאמה בסדרה ויש צורך לברר את מספר האלופים והמלכים שבידי השותף על מנת לקבל החלטה האם להכריז ברמה של משחק מלא, סלאם קטן (לביצועו נדרשות 12 לקיחות) או סלאם גדול (לביצועו נדרשות 13 לקיחות). ברוב המקרים בהם משתמשים בקונבנציה זו החוזה הוא ללא שליט.
קונבנציה זו דומה מאוד לקונבנציית בלקווד סטנדרטית. בגלל שלא נמצאה התאמה בסדרה כלשהי יש להכרזת 4NT משמעות אחרת ולכן לא ניתן לעשות בה שימוש לשאלה על מספר האלופים. במקום זאת משתמשים בהכרזה לא טבעית של ♣4 על מנת לברר את מספר קלפי האלוף שביד השותף. תשובות השותף הן בסדר דומה לתשובות השותף העונה להכרזת 4NT בבלקווד הסטנדרטי: ככל שההכרזה גבוהה יותר מספר קלפי האלוף גבוה יותר (למעט 4 אלופים).
לאחר תשובת השותף ניתן להמשיך ולשאול גם על מלכים. גם במקרה זה אופן ההכרזה דומה לבלקווד סטנדרטי למעט החלפת ההכרזה הלא טבעית של 5NT בהכרזה לא טבעית של ♣5.
התשובות של השותף להכרזת ♣4 הן:
♦4 - 0 או 4 אלופים. כמעט תמיד השואל יודע על פי מהלך ההכרזה ומספר האלופים שבידו האם לשותפו יש ארבעה אלופים או אף לא אחד.
♥4 - אלוף אחד
♠4 - 2 אלופים
4NT - שלושה אלופים
להכרזת ♣5 משיבים:
♦5 - 0 או 4 מלכים. כמעט תמיד השואל יודע על פי מהלך ההכרזה ומספר המלכים שבידו האם לשותפו יש ארבעה מלכים או אף לא אחד.
♥5 - מלך אחד
♠5 - 2 מלכים
5NT - שלושה מלכים
Exclusion

Exclusion היא הרחבה לקונבנציה של RKCB. את ההרחבה הזו פיתח רוברט גולדמן (באנגלית: Robert Eugene Goldman; 10 בנובמבר 1913 - 15 במאי 1999) במאמר שכתב במאי 1981, בעיתון: The Bridge World.
בהרחבה זו משתמשים בעיקר שחקנים מומחים ברמה גבוהה. במקרים של חלוקה מיוחדת, מוחלפת השאלה 4NT בהכרזה של סדרה בגובה 5. יוצאת מן הכלל היא סדרת ה-♠, שכאשר יש בה חוסר מכריזים ♠4.
המשמעות היא שאלה על ארבעה קלפי מפתח במקום חמישה. הקלף שאינו נכלל בארבעת הקלפים (באנגלית: Excluded ומכאן שם הרחבה זו ל-RKCB) הוא האלוף בסדרה שהוכרזה. כך למשל, אם הוסכם שסדרת השליט היא ♥ הכרזת ♣5 במקום הכרזת 4NT היא שאלה על מספר קלפי המפתח מבין שלושת קלפי ה-A בסדרות: ♥, ♦ ו-♠ ו-K♥.
השימוש בהרחבה זו נעשה במקרים בהם אין משמעות לאלוף בסדרה זו, כלומר: במצב של חוסר קלפים בסדרה זו בידו של השואל.
התשובות להכרזת ה-Exclusion הן בסדר עולה לפי מספר קלפי המפתח מההכרזה העוקבת להכרזת ה-Exclusion. קיימות שתי שיטות תשובה לשאלה על קלפי המפתח. בדוגמה שבה הכרזת ה-Exclusion היא ♣5 התשובות להכרזה הן:
Exclusion > שיטה ראשונה 03 14

♦5 ללא קלפי מפתח או עם שלושה קלפי מפתח
♥5 עם קלף מפתח אחד או עם ארבעה קלפי מפתח
♠5 עם שני קלפי מפתח ללא המלכה בסדרת השליט
5NT עם שני קלפי מפתח ועם המלכה בסדרת השליט
Exclusion > שיטה שנייה בסדר עולה

♦5 ללא קלפי מפתח
♥5 עם קלף מפתח אחד
♠5 עם שני קלפי מפתח
5NT עם שלושה קלפי מפתח
Blackwood לאחר התערבות היריבים

כאשר מכריזים 4NT על פי קונבנציית בלקווד, שחקן יריב עלול להתערב בסדרה בגובה 5. ההתערבות עלולה להפריע לשותפו של מכריז ה-4NT להראות את מספר קלפי המפתח שברשותו. כך למשל, כאשר לשחקן אין אף קלף מפתח הוא אינו יכול להכריז ♣5 אם שחקן יריב הכריז ♦5.
קיימות מספר שיטות להתמודד עם ההפרעה:
DOPI - ראשי תיבות של Double-0, Pass-1. כלומר: הכרזת Pass אחרי הערבות יריב מראה קלף מפתח אחד. Double לאחר התערבות שולל קלפי מפתח.
DEPO - אשי תיבות של Double-Even, Pass-Odd. הכרזת Pass אחרי הערבות יריב מראה קלף מפתח אחד או שלושה קלפי מפתח. הכרזת Double לאחר התערבות מראה 0 קלפי מפתח או 2 קלפי מפתח או 4 קלפי מפתח.
DOPE - ראשי תיבות של Double-Odd, Pass-Even. הכרזת Double אחרי התערבות יריב מראה קלף מפתח אחד או שלושה קלפי מפתח. הכרזת Pass לאחר התערבות מראה 0 קלפי מפתח או 2 קלפי מפתח או 4 קלפי מפתח.
PODI - ראשי תיבות של Double-1, Pass-0. כלומר: הכרזת Pass אחרי הערבות יריב שולל, קלפי מפתח. Double לאחר התערבות מראה קלף מפתח אחד.
הפרעה אחרת היא Double של היריב לאחר שהמשיב ל-4NT הראה את מספר קלפי המפתח שלו. בדרך כלל ה-Double של השחקן היריב מבקש הובלה בסדרה (Lead Directing).
קיימות מספר שיטות להתמודד עם ההפרעה:
ROPI - ראשי תיבות של Redouble-0, Pass-1. כלומר: הכרזת Pass אחרי הערבות יריב מראה קלף מפתח אחד. Redouble לאחר התערבות שולל קלפי מפתח.
RIPO - ראשי תיבות של Redouble-1, Pass-0. כלומר: הכרזת Pass אחרי הערבות יריב שוללת קלפי מפתח. Redouble לאחר התערבות מראה קלף מפתח אחד.
ראו גם

ג'קובי טרנספר
סטיימן (ברידג')
ג'וזפין (ברידג')
ספלינטר (ברידג')
לקריאה נוספת

מוטי גלברד, ברידג' הכרז בדרך הנכונה, פרק 7, עמודים 195 - 208, הוצאה עצמית של המחבר, 2010
הערות שוליים

↑  קיימים שני וריאנטים נפוצים של תשובה הנקראים 0314 ו-1403. ההתייחסות כאן היא ל-0314. ב-1403 מתחלפות המשמעויות של הכרזת 5♣ והכרזת ♦5.
↑  יש המעדיפים להראות את המלכים שברשותם באמצעות הכרזה בגובה 6 של הסדרה הנמוכה ביותר בה הם אוחזים במלך במקום להראות את מספר המלכים.
↑  Exclusion Keycard Blackwood on Bridge Guys
פיש (להקה)

| --- | --- |

 מקום הקמה:  ברלינגטון 
 מוקד פעילות:  ברלינגטון, ורמונט, ארצות הברית
 תקופת הפעילות:  1983 – 2000 2002 – 2004 2008 –
 סוגה:  רוק ג'ז פיוז'ן רוק מתקדם
 חברת תקליטים:  אלקטרה רקורדס 
 http://www.phish.com
 חברים
 טריי אנסטסיו (שירה, גיטרה)  פייג' מקונל (קלידים)  ג'ון פישמן (תופים)  מייק גורדון (באס)
 חברים לשעבר
 Jeff Holdsworth 
 
פיש (Phish) היא להקת רוק אמריקאית, הנחשבת מאז תחילת שנות התשעים לממשיכת דרכה של להקת "גרייטפול דד".
היסטוריה

פיש נוסדה כלהקה בת ארבעה חברים באוניברסיטה של ורמונט בשנת 1983, והייתה פעילה במשך 21 שנה, עד 2004. הצלחתה מיוחסת לכישרונם האישי של חברי הלהקה, בצד כימיה מצוינת ביניהם, וסגנון ייחודי.
חברי פיש התאחדו כחמש שנים לאחר פירוק הלהקה, בתחילת 2009, ובחודש מרץ אותה שנה יצאו למסע הופעות עד הקיץ, שהחל בשלושה לילות בהמפטון, וירג'יניה.
בינואר 2025, הלהקה הודיעה על סיבוב הופעות בחוף המערבי באפריל 2025 הכולל ארבע ערים עיקריות: סיאטל, פורטלנד, סן פרנסיסקו ולוס אנג'לס.
סגנון

פיש יוצרת מוזיקת רוק עם השפעות ג'אז ופולק, ואלבומיה כוללים שירים וקטעים אינסטרומנטליים, בהם שירים "קלילים" והומוריסטיים בני כשלוש דקות, ויצירות בנות למעלה מעשר דקות של רוק מתקדם. למרות המגוון והשוני בין היצירות, ניתן להבחין בכולם בצליל הייחודי המאפיין את הלהקה, המזכיר את סגנונה של הגרייטפול דד.
סיבה נוספת שבשלה נחשבת פיש לממשיכת דרכם של הגרייטפול דד, היא שבדומה ל"דד", הופעות הלהקה מורכבות מקטעים ארוכים של ג'אם סשן (הופעות רבות הוקלטו ונמכרו כאלבומים). כן גם לפיש עדת מעריצים הנוסעת בעקבותיה באופן קבוע ונוכחת בכל ההופעות, בדומה ל-"Dead Heads", עדת מעריצי הגרייטפול דד.
נדבנות

הלהקה תרמה 300,000 דולר לסיוע ושיקום קהילות שנפגעו מהשרפות בלוס אנג'לס באמצעות קרן WaterWheel Foundation.
הערות שוליים

↑  Chris Willman, Phish Plans West Coast Tour for Spring, Including Three Nights at Hollywood Bowl, Variety, ‏2025-01-21 (באנגלית אמריקאית)
| --- | --- |
בקרת זהויות :  NLI: 987007330112205171  BnF: cb139576444 (data)  GND: 6510543-6  ISNI: 0000 0001 0662 6459  LCCN: n96049486  MusicBrainz: e01646f2-2a04-450d-8bf2-0d993082e058  NKC: kn20030215025  VIAF: 133524868   WorldCat (עם VIAF): 133524868 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
חנה דרורי קשי

| --- | --- |

 לידה:  1 ביוני 1955 (בת 69) רומניה
 מדינה:  ישראל 
 עיסוק:  שחקנית, במאית, מפיקה, יוצרת, תסריטאית, מדבבת
 
חנה דרורי קשי (נולדה ב-1 ביוני 1955) היא שחקנית, במאית, מפיקה, יוצרת, תסריטאית ומדבבת ישראלית.
ביוגרפיה

דרורי קשי נולדה ברומניה בשנת 1955, ועלתה לארץ ישראל בשנת 1965, בעודה בת 10. היא שירתה בחיל האוויר הישראלי.
למדה קולנוע וטלוויזיה בבית צבי, בית ספר לאמנות הבמה והקולנוע. בפרויקט הגמר שלה ביימה את הסרט הדוקומנטרי "לקראת שידור", ששודר בטלוויזיה החינוכית.
ב-1984 יצרה את הסדרה "נשים על נשים" לטלוויזיה של דרום אפריקה בהפקת אולפני הרצליה, וכמו כן ביימה את הסרט Dancing to another" drum" על חייה של רקדנית חירשת.
ב-1985 הייתה עוזרת הפקה בסרט העלילתי "אסתר לנצח" של איתן גרין, עוזרת במאי בסרט העלילתי "בובה" ובסרט העלילתי "רומן בהמשכים".
ב-1988 הייתה התסריטאית של סדרת הילדים "קשת וענן" ששודרה בטלוויזיה החינוכית.
ב-1990 הייתה התסריטאית והבמאית של "הרביעייה של עמל", סרט דוקומנטרי על רביעייה שנולדה אחרי 16 שנות טיפולי הפריה.
ב-1996 הופיעה בסדרת הטלוויזיה "בת ים - ניו יורק" גילמה את דליה.
ב-1999 הופיעה בסרט "כאילו כלום לא קרה" בתפקיד דורית.
ב-2001 שיחקה בעונה הראשונה של סדרת הנוער "הילדים מגבעת נפוליאון" ששודרה בערוץ הילדים גילמה את מנהלת בית הספר.
ב-2004 הייתה כתבת בנושאי תיירות, תרבות ואומנות במגזין "עלונדון" ובאתרי שונים.
ב-2017 הפיקה את הסרט התיעודי "מכתב מלונדון" (50 ד') – על הצהרת בלפור – קופרודוקציה עם צוות בריטי.
ב-2021 ביימה וכתבה את הסרט התיעודי "ובחרת בחיים", העוסק בפרטיזן שהציל יהודים בשואה.
דרורי קשי גרה בראשון לציון, נשואה ואם לשתי בנות.
תחום הדיבוב

דרורי קשי ביימה הפקות דיבוב רבות שנעשו בישראל, בעיקר בטלוויזיה החינוכית, בשנים 1986 עד 2004, ביניהן "דן-דין השופט", "אליחדק וחברים", "הזחלילים", "דובי דב", "היי! בינבה", "עמיקו וחבריו", "רובימא", "פיטר פן", "הקטר הקטן", "אמא אווזה", "פשוש", "פשוט אמרו לא", "לכלוכית", "קוסמים קטנים", "עלילות בבאי", "המעופפים הנועזים", "עופל בופל", "במצולות הים עם דלפי", "פילוני וחבריו", "קופידו", "ג'ימבו", "הנעלולים", "מסיפורי אבא בונה", "משלים בצורות", "הזעפן", "דר דוור", "להציץ ולגלות", "הקוסם מארץ עוץ", "מופע החיות", "באדג'י", "התחנה הקטנה", "הפלא שבחיות הפרא", "הבילבילים", "אדון וגברת בשינוי אדרת", "בנימין התנין", "שלגיה ושבעת הגמדים", "העיפרון הקסום", "דובון חיבוקון", "המשפחה של דולי", "הסייח הכסוף", "נאנוק", "הכתמים", "המומינים", "המומינים - כוכב השביט: הסרט", "בננות בפיג'מות", "נוני התמנון", "דוקטור אוטור", "השלג הראשון של החורף", "חבורת האוטובוסים", "הצעצועים העזובים", "ממלכת אוקיאנה", "אנג'לינה בלרינה", "אינוק", "רוחות רפאים" ו"הג'ירף הצהוב". כמו כן היא דיבבה בחלק מן ההפקות. וגם תרגמה תסריטים ושירים בסדרות שונות.
הערות שוליים

↑  חנה דרורי קשי, באתר www.ishim.co.il
Ma Baker

Ma Baker (בעברית: אמא בייקר) הוא שיר שהוקלט על ידי להקת הדיסקו בוני אם והוצא לאור באלבומה השני של הלהקה "Love for Sale". השיר היה להיט בשנת 1977 והפך לאחד משיריה המוכרים ביותר של הלהקה. השיר הגיע למקום השני במצעד הסינגלים הבריטי. בארצות הברית הגיע השיר בשיאו למקום 96 בבילבורד הוט 100.
עוזרו של סולן הלהקה פרנק פריאן, הנס-יורג מאייר, גילה במהלך חופשה בתוניסיה את השיר התוניסאי הפופולרי "סידי מנצור" והתלהב ממנו. הוא עיבד את המנגינה למוזיקת דיסקו וכתב עבורה מילים חדשות. מילות השיר עוסקות באמא בארקר – פושעת אמריקאית שפעלה בארצות הברית בזמן השפל הגדול בשנות ה-30. בניה של בארקר ניהלו את הכנופיה הידועה לשמצה "כנופיית בארקר-קארפיס". פריאן ומאייר החליטו שהשם "בארקר" לא נשמע טוב מספיק ולפיכך שינו את שמה בשיר ל"בייקר". השיר נפתח בהכרזה דרמטית: "FREEZE! I'm Ma Baker - put your hands in the air, gimme all your money" ("עצור! אני מא בייקר – הרם את הידיים ותן לי את כל הכסף שלך"). אף על פי שמעולם לא קיבלה קרדיט רשמי על כך, ההצהרה בוצעה על ידי לינדה בלייק, אשתו של ידידו של פריאן ביל סווישר. במהלך השיר מצהירה מא בייקר (בקולה של בלייק) הצהרה נוספת: "Don't anybody move !The money or your lives!" ("שאף אחד לא יזוז! הכסף או החיים שלך!"). סווישר עצמו ביצע הכרזה במהלך השיר המצהירה כי מא בייקר היא האישה המבוקשת ביותר על ידי ה-FBI ומבקשת מהציבור עזרה במציאתה.
מרדכי דוד אונגר

הרב אונגר בדרשה (2008)
הרב מרדכי דוד אונגר (נולד בכ"ה באדר ב' ה'תשי"ד) הוא האדמו"ר של חסידות "באבוב 45", המונה כ-2,000 משפחות - כשליש מחסידות באבוב כולה.
תולדותיו

נולד בארצות הברית, לאדמו"ר יעקב יצחק מדומברובה, מצאצאי רבי חיים הלברשטאם מצאנז. אמו הייתה בתו של רבי יהושע אשר רויטבלט, אדמו"ר בשדליץ. הוא למד בישיבת באבוב בקראון הייטס ובישיבת בית התלמוד בברוקלין. התחתן עם רבקה שינדל בת האדמו"ר הרביעי מבאבוב, רבי נפתלי צבי הלברשטאם. ושימש כראש ישיבת באבוב. הוא ההדיר את ספר השו"ת "דברי חיים" של סבו האמור, והוציאו בשלושה חלקים בתוספת הערותיו.
לאחר פטירת חותנו האדמו"ר נפתלי צבי הלברשטאם, בשנת ה'תשס"ה (2005) התפלגה החסידות. רוב מוחלט של החסידים הכתירו כאדמו"ר את רבי בן ציון אריה לייבוש הלברשטאם, אחיו הצעיר של רבי נפתלי צבי. כשליש מהחסידים קיבלו עליהם את הרב אונגר כאדמו"ר.
בית מדרשו שוכן כיום בבניין בית יעקב שברח' 45 בשכונת בורו פארק שבברוקלין. בהתאם לפסק הדין בבוררות בין חצרו ובין החצר הגדולה של חסידות באבוב, שמה הרשמי של חצרו הוא "באבוב 45".
דברי תורתו מופיעים מדי שבוע תחת הכותר "דברות קודש".
קהילתו מתרכזת בעיקר בבורו פארק אך קיימים מרכזים בוויליאמסבורג, במונסי, בלייקווד, בלונדון, באנטוורפן ובישראל.
משפחתו

נשוי לרבקה שיינדל (לבית הלברשטאם). מילדיהם:
הרב יוסף - ראש הישיבה קטנה, שימש כרב בית המדרש "אפריון של שלמה".
הרב שלום - ר"מ בישיבה קטנה, וממונה על הקהילה בלונדון.
אחיו הוא רבי בן ציון אונגר האדמו"ר מדמברובה בניו יורק.
גיסיו: רבי דוד משה טברסקי האדמו"ר מרחמסטריווקא בבורו פארק, ורבי יהושע רובין -  אב בית דין באבוב 45, ובנו של רבי מרדכי דוד מסאסרגן.
הערות שוליים

↑  Marcin Wodziński, Historical Atlas of Hasidism, הוצאת אוניברסיטת פרינסטון, 2018. עמ' 204.
↑  אבי סבו, רבי מרדכי דוד אונגר מדומברובה, נשא לאשה את נכדתו של ה"דברי חיים"
↑  משה ויסברג, המחלוקות והפיצולים בחצרות החסידים, באתר בחדרי חרדים, 28 בספטמבר 2018
| 0 | 1 | 2 |
| --- | --- | --- |
| הקודם: רבי נפתלי צבי הלברשטאם | אדמו"רי באבוב  2005 - היום | הבא: אין |
| --- | --- |
בקרת זהויות :  NLI: 987007306775905171  ISNI: 0000 0000 7057 246X  LCCN: no2003036655  VIAF: 97170354   WorldCat (עם VIAF): 97170354
כמאל א-דין סולימאנה

כמאל א-דין סולימאנה (באנגלית: Kamaldeen Sulemana; נולד ב-15 בפברואר 2002 בטצ'ימאן שבגאנה) הוא כדורגלן גאנאי המשחק בעמדת קשר הכנף בקבוצת סאות'המפטון מהפרמייר ליג ובנבחרת גאנה.
קריירת מועדונים > נורשלן

סולימאנה גדל באקדמיית רייט טו דרים הגאנאית, לפני שעבר לנורשלן מליגת העל הדנית בחודש ינואר 2020. ביום הולדתו ה-18 חתם סולימאנה על חוזה מקצועני לחמש עונות במועדון, ושבוע לאחר מכן, ב-23 בפברואר 2020 ערך את הופעת הבכורה שלו במועדון, בניצחון 2-1 על סונדרייסקה במסגרת המחזור ה-22 בליגה לעונת 2019/2020. ב-29 במאי הבקיע סולימאנה את שער הבכורה שלו במועדון, בניצחון 2-0 על סילקסבורג במסגרת המחזור ה-25 בליגה. בחצי העונה הראשונה שלו במועדון ערך סולימאנה 13 הופעות ליגה, בהן הבקיע ארבעה שערים.
בחודש אוגוסט 2020, לאחר עזיבתו של מוחמד קודוס לאייאקס, קיבל סולימאנה את חולצה מספר 10 של המועדון. בעונתו השנייה במועדון ערך סולימאנה 29 הופעות ליגה, בהן הבקיע עשרה שערים. בחודש אפריל 2021 זכה סולימאנה בתואר שחקן החודש של ליגת העל הדנית.
קריירת מועדונים > סטאד רן

ב-16 ביולי 2021 חתם סולימאנה על חוזה לחמש עונות בסטאד רן מליגת העל הצרפתית, בעסקה ששוויה 20 מיליון אירו, הסכום הגבוה ביותר ששולם עבור שחקן במסגרת העברה מליגת העל הדנית או אליה.
ב-8 באוגוסט 2021 ערך סולימאנה את הופעת הבכורה שלו במועדון, בתיקו 1-1 נגד לאנס במסגרת המחזור הראשון בליגה לעונת 2021/2022. במשחק זה הבקיע את שער הבכורה שלו במועדון.
קריירת מועדונים > סאות'המפטון

ב-31 בינואר 2023 חתם סולימאנה בסאות'המפתון מהפרמייר ליג.
קריירה בינלאומית

ב-9 באוקטובר 2020 ערך סולימאנה את הופעת הבכורה שלו בנבחרת גאנה, בהפסד 3-0 לנבחרת מאלי במשחק ידידות.
נכלל בסגל נבחרת גאנה לטורניר מונדיאל 2022.